CELEX: C2007/170/08
Language: bg
Date: 2007-07-21 00:00:00
Title: Дело C-335/05: Решение на Съда (първи състав) от 7 юни 2007 г. (преюдициално запитване, отправено от Finanzgericht Köln — Германия) — Řízení Letového Provozu ČR, s.p./Bundesamt für Finanzen (Тринадесета директива ДДС — Член 2, параграф — GATS — Клауза за най-облагодетелствана нация — Тълкуване на вторичното общностно право с оглед на сключените от Общността международни споразумения)

21.7.2007   
            
            
               BG
            
            
               Официален вестник на Европейския съюз
            
            
               C 170/5
            
         Решение на Съда (първи състав) от 7 юни 2007 г. (преюдициално запитване, отправено от Finanzgericht Köln — Германия) — Řízení Letového Provozu ČR, s.p./Bundesamt für Finanzen
   (Дело C-335/05) (1)
   
   (Тринадесета директива ДДС - Член 2, параграф - GATS - Клауза за най-облагодетелствана нация - Тълкуване на вторичното общностно право с оглед на сключените от Общността международни споразумения)
   (2007/C 170/08)
   Език на производството: немски
   Препращаща юрисдикция
   Finanzgericht Köln
   Страни в главното производство
   
      Ищец: Řízení Letového Provozu ČR s.p.
   
      Ответник: Bundesamt für Finanzen
   Предмет
   Преюдициално запитване — Finanzgericht Köln — Тълкуване на член 2, параграф 2 от Тринадесетата директива 86/560/ЕИО на Съвета от 17 ноември 1986 г. относно сближаване на законодателствата на държавите-членки в областта на данъците върху оборота — условия за възстановяване на данъка върху добавената стойност на данъчнозадължени лица, които не са установени на територията на Общността (ОВ L 326, стр. 40) — Възможност възстановяването на данъка върху добавената стойност на данъчнозадължено лице, установено в трета държава, която е членка на СТО, да се постави в зависимост от условието за взаимност от страна на тази държава — Съвместимост с клаузата за най-облагодетелствана нация, предвидена в член II, алинея 1 от Общото споразумение за търговията с услуги (GATS)
   Диспозитив
   Член 2, параграф 2 от Тринадесетата директива 86/560/ЕИО на Съвета от 17 ноември 1986 г. относно сближаване на законодателствата на държавите-членки в областта на данъците върху оборота — условия за възстановяване на данъка върху добавената стойност на данъчнозадължени лица, които не са установени на територията на Общността, следва да се тълкува в смисъл, че използваният в него израз „трети държави“ включва всички трети държави и че тази разпоредба не засяга правомощието и отговорността на държавите-членки да спазват задълженията си по международни споразумения от вида на Общото споразумение за търговия с услуги.
   
      (1)  ОВ C 315, 10.12.2005 г.